පාර්ලිමේන්තු මන්ත්‍රීවරුන් 14 දෙනෙකු ඇතුළුව පාර්ලිමේන්තු කාර්ය මණ්ඩලයේ සාමාජිකයින් 459 දෙනෙකුගේ පෙරේදා සිදුකෙරුණු පී.සී.ආර්. පරීක්ෂණ වාර්තාවල ප්‍රතිඵලවලට අනුව ඔවුන්ට වෛරසය ආසාදනය වී නොමැති බව තහවුරු වුණා.එසේම, ස්වයං නිරෝධායනයට යොමුවී සිටි රජයේ වෛද්‍ය නිලධාරින්ගේ සංගමයේ සභාපති විශේෂඥ වෛද්‍ය අනුරුද්ධ පාදෙණියට සිදුකළ රැපිඩ් ඇන්ටිජන් පරික්ෂණයෙන් තහවුරු වී ඇත්තේ ඔහු කොරෝනා ආසාදිතයෙකු නොවන බවයි.මේ අතර අද කොරෝනා ආසාදිතයින් 16 දෙනෙකු හඳුනා ගැනීමත් සමඟ විෂබීජහරණය සඳහා නාවලපිටිය නගරයේ වෙළඳසැල් අද සහ හෙට වසා දැමීමට නාවලපිටිය වෙළෙඳ සංගමය තීරණය කළා.මේ අතර මොණරාගල ප්‍රාදේශීය සභාවේ සේවිකාවකට කොරෝනා ආසාදනය වී ඇති බව හඳුනා ගැනීමත් සමග විෂබීජහරණයට ලක්කෙරුණු ප්‍රාදේශීය සභාව මේ වනවිට තාවකාලිකව වසා දමා තිබෙනවා.